|  |  |  |  |
| --- | --- | --- | --- |
| **Ministarstvo regionalnoga razvoja i fondova Europske unije (MRRFEU)** | **PRAVILA 2014.-2020.** | **Pravilo br.** | **05** |
| **Datum**  | **Prosinac 2020.** |
| **Izvršavanje i upravljanje ugovorima o dodjeli bespovratnih sredstava** | **Verzija** | **7.0** |
| **Prilog**  | **02** |
| **Pravilo donosi** | **Ministrica MRRFEU** |

**Prilog 1.1.**

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ EU FONDOVA U FINANCIJSKOM RAZDOBLJU 2014.-2020.**

**("Ugovor o dodjeli bespovratnih sredstava", u nastavku teksta: Ugovor)**

**<Referentni broj Ugovora o dodjeli bespovratnih sredstava>**

**<Naziv projekta>**

Ministarstvo mora, prometa i infrastrukture,

Prisavlje 14, 10000 Zagreb,

Osobni identifikacijski broj (OIB): 22874515170

Kao Posredničko tijelo 1 (u daljnjem tekstu: PT1)

i

Središnja agencija za financiranje i ugovaranje programa i projekata Europske unije,

Ulica grada Vukovara 284 (objekt C), 10000 Zagreb,

Osobni identifikacijski broj (OIB): 11548277852

Kao Posredničko tijelo 2 (u daljnjem tekstu: PT2), zajednički obuhvaćeni pojmom PT-ovi

s jedne strane, i

Korisnik bespovratnih sredstava iz europskih strukturnih i investicijskih fondova (u nastavku teksta: Fondovi)

<Puno službeno ime i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. Završni zahtjev za nadoknadom sredstava i Završno izvješće podnose se PT-u 2 u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora

2.5. Metodu plaćanja nije moguće koristi ako se Zahtjev za nadoknadu sredstava (uključujući Završni ZNS) dostavlja nakon 30.9.2023. godine.

2.6. Korisnik Zahtjev za nadoknadom sredstava podnosi najmanje 1 (jednom) svaka 3 (tri) mjeseca u roku od 15 dana od isteka svaka (3) tri mjeseca od sklapanja ugovora, za to tromjesečno razdoblje.

2.7. U skladu s člankom 15.5. Općih uvjeta, Korisnik može podnositi Zahtjeve za nadoknadom sredstava češće od propisanog u točki 2.6 ovog članka.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> kuna.

3.2. Ukupni prihvatljivi troškovi projekta iznose <…> kuna, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Korisnik nema pravo zatražiti plaćanje predujma.

3.7. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

3.8. Iznosi u ovom Ugovoru izraženi su u sukladno iznosima iz Odluke o financiranju Projekta KLASA: \_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_\_\_\_\_\_\_\_\_\_ godine.

*Trajnost projekta i osiguravanje revizijskog traga*

Članak 4.

Ograničenja opisana u članku 10. Općih uvjeta Ugovora primjenjuju se pet (5) godina nakon završnog plaćanja Korisniku.

*Partneri*

Članak 5.

Na ovom projektu partnerstvo nije prihvatljivo.

*Neprihvatljivi izdaci*

Članak 6.

Sljedeće vrste izdataka nisu prihvatljive za financiranje u okviru Projekta:

* Porez na dodanu vrijednost (PDV), osim ako PDV nije povrativ;
* Kupnja rabljene opreme;
* Kupnja vozila koja se koriste u svrhu upravljanja operacijom;
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Svi troškovi povezani sa vlastitim vođenjem projekta uključujući Troškove osoblja (plaća zaposlenika) Prijavitelja koji sudjeluju u pripremi i provedbi projekta;
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
* Kazne, financijske globe, troškovi povezani s predstečajem, stečajem i likvidacijom
* Troškovi sudskih i izvansudskih sporova
* Gubici zbog fluktuacija valutnih tečaja i provizija na valutni tečaj;
* Troškovi za otvaranje, zatvaranje i vođenje računa, naknade za financijske transfere,
* Trošak ishođenja kredita ili pozajmice kod financijske institucije, javnobilježnički trošak
* Troškovi amortizacije – osim u slučaju kada su kumulativno ispunjeni uvjeti iz članka 69. Uredbe (EU) br. 1303/2013 i sljedeći uvjeti

a) bespovratna sredstva nisu doprinijela stjecanju te imovine

b) trajna materijalna imovina izravno se koristi za operaciju

c) troškovi amortizacije izračunavaju se u skladu s relevantnim računovodstvenim pravilima

d) troškovi amortizacije alociraju se proporcionalno korištenju dugotrajne imovine

e) troškovi amortizacije temelje se na izvornom trošku, te ne uključuju dodatne troškove (kao što su trošak dostave i instalacije)

* kamate na dug, izuzev bespovratnih sredstava danih u obliku subvencija kamatne stope ili subvencija naknada za jamstvo;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
* Troškovi održavanja (redovitog ili izvanrednog)
* Trošak poduzeća u poteškoćama, u skladu s pravilima Unije o državnim potporama,
* Izdatak jamstva koje izdaje banka ili druga financijska institucija,
* Izdaci povezani s računovodstvenim uslugama i uslugama revizije u okviru operacije, koju nabavlja korisnik
* Troškovi pričuve
* Troškovi nepredviđenih radova
* Kupoprodaja izgrađenog i neizgrađenog zemljišta,
* Neizravni troškovi,
* Leasing
* ostali neprihvatljivi troškovi definirani Pravilnikom o prihvatljivosti izdataka (NN, br. 115/18, 6/20, 20/20-ispravak, 70/20).

*Mjere osiguravanja informiranja, komunikacije i vidljivosti*

Članak 7.

7.1. Na zahtjev PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

7.2. Prilikom provođenja obveza u skladu s člankom 9. Općih uvjeta iz Priloga II. ovog Ugovora (Informiranje, komunikacija i vidljivost), Korisnik je obvezan primjenjivati pravila opisana u Uputama za korisnike sredstava – Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. koja su objavljena na stranici:

[*https://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf*](https://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf)

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

*Ostali uvjeti*

Članak 9.

9.1. Korisnik se obvezuje provoditi i osigurati provedbu Projekta u skladu sa cjelokupnom pravnom stečevinom Europske unije i nacionalnom regulativom, a posebno sljedećom regulativom:

* Propisima Europske unije kojima je regulirano sufinanciranje projekata iz strukturnih fondova i Kohezijskog fonda EU;
* Pravnom stečevinom Europske unije vezanom uz javnu nabavu i državne potpore.

9.2. Korisnik je dužan podastrijeti PT2 (SAFU) dokaze o povlačenju iz upotrebe/otpisu jednakog broja starih autobusa u voznom parku najkasnije 90 kalendarskih dana nakon puštanja u promet novo nabavljenih autobusa.

Ukoliko je, zbog protupandemijskih mjera (donesenih na državnoj, regionalnoj ili lokalnoj razini) korisnik dužan osigurati dodatne kapacitete na linijama koje su definirane Ugovorom o javnim uslugama, korisnik može zatražiti od PT2 (SAFU) produljenje roka za povlačenja iz upotrebe/otpisa starih autobusa do okončanja navedenih mjera uz obrazloženje i dokaze potrebnih dodatnih kapaciteta.

U svakom slučaju datum za povlačenje iz upotrebe/otpisa jednakog broja autobusa ne smije biti kasnije od 30.11.2023. godine.

9.3. Korisnik se obvezuje dostavljati sve eventualne izmjene i/ili dodatke Ugovoru o javnim uslugama tijekom provedbe projekta i pet (5) godina nakon završnog plaćanja Korisniku.

*Komunikacija ugovornih Strana*

Članak 10.

10.1. Korisnik i Posrednička tijela koriste sustav eFondovi tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za PT1

Ministarstvo mora, prometa i infrastrukture

Uprava za EU fondove i strateško planiranje

Prisavlje 14, 10000 Zagreb

PT1 pisanim putem dostavlja Korisniku o podatke o osobi i adresi elektronske pošte za kontakt.

Za PT2

Središnja agencija za financiranje i

ugovaranje programa i projekata Europske unije

Ulica grada Vukovara 284 (objekt C), 10000 Zagreb

PT2 pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< adresa, telefaks, adresa elektronske pošte Korisnika >

Korisnik pisanim putem dostavlja PT- u 1 i PT-u 2 podatke o osobi i adresi elektronske pošte za kontakt.

10.2. PT 1, PT 2/ UT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eFondovi druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 12.

Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Izvješće nakon provedbe Projekta

Prilog IV: Pravila o financijskim korekcijama

*Završne odredbe*

Članak 13.

Ovaj Ugovor sačinjen je u tri (3) istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Posredničko tijelo razine 1** | **Za Posredničko tijelo razine 2** |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| Datum |  | Datum |  |
| **Za Korisnika**  |  |
| Ime |  |  |  |
| Funkcija |  |  |  |
| Potpis  |  |  |  |
| Datum |  |  |  |